Feb 05,2017
9 శాతం పెరిగిన దివీస్‌ లాభాలు
హైదరాబాద్‌: హైదరాబాద్‌ కేంద్రంగా పని చేస్తున్న ఔషధ తయారీ సంస్థ దివీస్‌ ల్యాబ్స్‌ డిసెంబరుతో ముగిసిన ఆర్థిక సంవత్సరానికి రూ.246.76 కోట్ల మేర నికర లాభాల్ని ఆర్జించింది. గత ఏడాది ఇదే కాలంలో ఆర్జించిన రూ.246.76 కోట్లతో పోలిస్తే ఇది 8.73 శాతం అధికం. అక్టోబరు-డిసెంబరు మధ్య కాలంలో సంస్థ నిర్వహణ ఆదాయం 13.58 శాతం మేర పెరిగి రూ.859.75 కోట్ల నుంచి రూ.976.48 కోట్లకు చేరింది. డిసెంబరుతో ముగిసిన తొమ్మిది నెలల కాలంలో సంస్థ మొత్తం ఆదాయం రూ.2,646 కోట్ల నుంచి రూ.2,999 కోట్లకు చేరింది. ఇదే సమయంలో సంస్థ నికర లాభం స్వల్పంగా పెరిగి రూ.786 కోట్ల నుంచి రూ.792 కోట్లకు పెరిగింది.
మీ స్నేహితులకు రికమెండ్ చెయ్యండి